title: Smernica Rady 2010/12/EÚ zo 16. februára 2010 , ktorou sa menia a dopĺňajú smernice 92/79/EHS, 92/80/EHS a 95/59/ES, pokiaľ ide o štruktúru a sadzby spotrebnej dane z tabakových výrobkov, a ktorou sa mení a dopĺňa smernica 2008/118/ES

text:
               27.2.2010

               SK

               Úradný vestník Európskej únie

               L 50/1

         SMERNICA RADY 2010/12/EÚ
   zo 16. februára 2010,
   ktorou sa menia a dopĺňajú smernice 92/79/EHS, 92/80/EHS a 95/59/ES, pokiaľ ide o štruktúru a sadzby spotrebnej dane z tabakových výrobkov, a ktorou sa mení a dopĺňa smernica 2008/118/ES
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 113,
   so zreteľom na návrh Komisie,
   so zreteľom na stanovisko Európskeho parlamentu (1),
   so zreteľom na stanovisko Európskeho hospodárskeho a sociálneho výboru (2),
   konajúc v súlade s osobitným legislatívnym postupom,
   keďže:

               (1)

               V súlade s článkom 4 smernice Rady 92/79/EHC z 19. októbra 1992 o aproximácii daní z cigariet (3) a článkom 4 smernice Rady 92/80/EHC z 19. októbra 1992 o aproximácii daní z tabakových výrobkov s výnimkou cigariet (4) sa vykonalo hĺbkové posúdenie sadzieb a štruktúry spotrebných daní z tabakových výrobkov. Toto posúdenie sa týkalo aj ustanovení smernice Rady 95/59/ES z 27. novembra 1995 o iných daniach, ktoré ovplyvňujú spotrebu vyrobeného tabaku, ako je daň z obratu (5).

               (2)

               S cieľom zabezpečiť správne fungovanie vnútorného trhu a zároveň vysokú úroveň ochrany zdravia, ktorá sa vyžaduje v článku 168 zmluvy, a vzhľadom na skutočnosť, že tabakové výrobky môžu spôsobiť vážnu ujmu na zdraví a že Únia je stranou Rámcového dohovoru o kontrole tabaku (RDKT) Svetovej zdravotníckej organizácie, malo by sa v právnych predpisoch Únie, ktoré sa týkajú zdaňovania tabakových výrobkov, vykonať viacero zmien. Tieto zmeny by mali zohľadňovať situáciu prevládajúcu pre každý z jednotlivých tabakových výrobkov.

               (3)

               Pokiaľ ide o cigarety, súčasné úpravy by sa mali zjednodušiť s cieľom vytvoriť neutrálne podmienky pre hospodársku súťaž výrobcov, znížiť mieru rozdelenia trhov s tabakovými výrobkami a posilniť ciele ochrany zdravia. Mala by sa preto nahradiť koncepcia najpopulárnejšej cenovej kategórie; minimálna požiadavka týkajúca sa ceny by mala vychádzať z váženej priemernej maloobchodnej predajnej ceny, zatiaľ čo minimálna spotrebná daň v peňažnom vyjadrení by sa mala vzťahovať na všetky cigarety. Z rovnakých dôvodov by mala vážená priemerná maloobchodná predajná cena slúžiť aj ako referencia na meranie podielu špecifickej časti spotrebnej dane v rámci celkového daňového zaťaženia.

               (4)

               Bez toho, aby bola dotknutá zmiešaná daňová štruktúra a maximálne percento špecifickej časti na celkovom daňovom zaťažení, by sa členským štátom mali poskytnúť účinnejšie prostriedky na stanovenie špecifickej alebo minimálnej spotrebnej dane z cigariet, aby sa zabezpečila uplatňovanie po celej Únii aspoň určitej minimálnej výšky zdanenia.

               (5)

               Pokiaľ ide o jemne rezaný tabak určený na vlastnoručné šúľanie cigariet, minimálna požiadavka Únie týkajúca sa ceny by mala byť vyjadrená takým spôsobom, aby sa dosiahli podobné účinky ako v oblasti cigariet, pričom za referenčnú hodnotu by sa mala považovať vážená priemerná maloobchodná predajná cena.

               (6)

               Analyzovali sa zmeny v cenách a úrovniach spotrebných daní, najmä v prípade cigariet, ktoré predstavujú ďaleko najdôležitejšiu kategóriu tabakových výrobkov, ako aj v prípade jemne rezaného tabaku určeného na vlastnoručné šúľanie cigariet. Z tejto analýzy vyplýva, že medzi členskými štátmi ešte stále existujú podstatné rozdiely, ktoré môžu narušiť fungovanie vnútorného trhu. Väčšie priblíženie úrovní zdanenia uplatňovaných v členských štátoch by pomohlo znížiť podvody a pašovanie v rámci Únie.

               (7)

               Väčšou konvergenciou by sa takisto prispelo k zabezpečeniu vysokej úrovne ochrany zdravia. Úroveň zdanenia je v skutočnosti hlavným faktorom určujúcim ceny tabakových výrobkov, ktorá zase ovplyvňuje fajčiarske návyky spotrebiteľov. Podvody a pašovanie narúšajú cenové úrovne, ktoré vyplývajú z dane, predovšetkým cenové úrovne cigariet a jemne rezaného tabaku určeného na vlastnoručné šúľanie cigariet, a tak ohrozujú plnenie cieľov v oblasti kontroly tabaku a ochrany zdravia.

               (8)

               S cieľom dosiahnuť vyšší stupeň konvergencie a znížiť spotrebu by sa preto mali v Únii zvýšiť minimálne úrovne zdanenia cigariet a jemne rezaného tabaku určeného na vlastnoručné šúľanie cigariet.

               (9)

               Je potrebné priblížiť minimálne úrovne zdanenia jemne rezaného tabaku určeného na vlastnoručné šúľanie cigariet k minimálnym úrovniam zdanenia uplatňovaným na cigarety, aby sa lepšie zohľadnila úroveň hospodárskej súťaže, ktorá v súčasnosti existuje medzi týmito dvoma výrobkami a ktorá sa odzrkadľuje v zistenom správaní spotrebiteľov, ako aj ich rovnako škodlivý charakter.

               (10)

               Prechodné obdobia by mali členským štátom umožniť plynulo sa prispôsobiť novým úrovniam celkovej spotrebnej dane, čím sa obmedzia možné vedľajšie účinky.

               (11)

               S cieľom zabrániť narušeniu hospodárskej a sociálnej rovnováhy na Korzike je preto dôležité a odôvodnené predĺžiť do 31. decembra 2015 výnimku, na základe ktorej môže Francúzsko uplatňovať na cigarety a iné tabakové výrobky uvoľnené do daňového voľného obehu na Korzike sadzbu spotrebnej dane, ktorá je nižšia než vnútroštátna sadzba. Do uvedeného dátumu by sa mali pravidlá zdaňovania tabakových výrobkov, ktoré sú uvoľnené do daňového voľného obehu na Korzike, v plnej miere zosúladiť s pravidlami platnými v kontinentálnom Francúzsku. Malo by sa však predísť príliš náhlej zmene, a preto by sa mala spotrebná daň, ktorá sa v súčasnosti vyberá na Korzike z cigariet a jemne rezaného tabaku určeného na vlastnoručné šúľanie cigariet, zvyšovať postupne.

               (12)

               S cieľom zabrániť narušeniu hospodárskej súťaže a neprijateľným zmenám obchodných ciest, ktoré vedú k strate príjmov pre tie členské štáty, ktoré uplatňujú vysoké spotrebné dane, pretože pre ne predstavujú dôležitý zdroj príjmu, ako aj z dôvodu ochrany zdravia, zdá sa byť potrebné týmto členským štátom umožniť, aby uplatňovali kvantitatívne obmedzenia, pokiaľ ide o cigarety, ktoré sa môžu doviezť na ich územie bez dodatočnej platby spotrebnej dane, ak sa tieto cigarety dovážajú na ich územie z členských štátov, ktoré využívajú prechodné obdobia. Je vhodné takéto oprávnenie na zavedenie obmedzení upraviť tak, aby sa zohľadnila úroveň, ktorú musí dosiahnuť všeobecná záväzná minimálna úroveň zdaňovania a ťažkosti, s ktorými sa členské štáty využívajúce výnimku môžu stretnúť v dôsledku uplatňovania nižších daní v iných členských štátoch, keď sa budú postupne približovať k všeobecnej záväznej minimálne úrovni.

               (13)

               S cieľom predísť poklesu hodnoty minimálnych úrovní spotrebných daní Únie z cigár, cigaríl a tabakov na fajčenie, okrem jemne rezaného tabaku určeného na vlastnoručné šúľanie cigariet, je potrebné zvýšiť minimálne úrovne špecifickej časti dane.

               (14)

               V záujme jednotného a spravodlivého zdanenia by sa mali upraviť vymedzenia pojmov „cigarety“, „cigary“ a „cigarily“ a „iný tabak na fajčenie“ tak, aby tabakové rolky, ktoré sa v závislosti od svojej dĺžky považujú za dve cigarety alebo viac, boli na účely spotrebných daní považované za dve cigarety alebo viac; aby sa cigara, ktorá sa v mnohých ohľadoch podobá cigarete, považovala na účely spotrebnej dane za cigaretu; aby sa tabak na fajčenie, ktorý je v mnohých ohľadoch podobný jemne rezanému tabaku určenému na vlastnoručné šúľanie cigariet, považoval na účely spotrebnej dane za jemne rezaný tabak; a aby sa jasne vymedzil pojem „tabakový zvyšok“. Vzhľadom na ekonomické ťažkosti, ktoré by mohlo okamžité uplatňovanie nového vymedzenia pojmov cigár a cigaríl spôsobiť príslušným nemeckým a maďarským prevádzkovateľom, by sa Spolková republika Nemecko a Maďarská republika mali oprávniť k odloženiu uplatňovania tohto vymedzenia do 1. januára 2015.

               (15)

               V súlade s bodom 34 Medziinštitucionálnej dohody o lepšej tvorbe práva (6) sa členské štáty vyzývajú, aby vo vlastnom záujme a v záujme Únie vypracovali a zverejnili vlastné tabuľky, ktoré budú čo najlepšie vyjadrovať vzájomný vzťah medzi touto smernicou a transpozičnými opatreniami.

               (16)

               Smernice 92/79/EHS, 92/80/EHS, 95/59/ES a smernica Rady 2008/118/ES zo 16. decembra 2008 o všeobecnom systéme spotrebných daní (7) by sa mali preto zodpovedajúcim spôsobom zmeniť a doplniť,

         PRIJALA TÚTO SMERNICU:
   Článok 1
   Smernica 92/79/EHS sa týmto mení a dopĺňa takto:

               1.

               Článok 2 sa nahrádza takto:
               „Článok 2
               1.   Celková spotrebná daň (špecifická časť dane a percentuálna časť dane okrem DPH) z cigariet predstavuje aspoň 57 % váženej priemernej maloobchodnej predajnej ceny cigariet uvedených do daňového voľného obehu. Bez ohľadu na váženú priemernú maloobchodnú predajnú cenu nesmie byť táto spotrebná daň nižšia ako 64 EUR na 1 000 cigariet.
               Členské štáty, ktoré na základe váženej priemernej maloobchodnej predajnej ceny uplatňujú spotrebnú daň vo výške minimálne 101 EUR na 1 000 cigariet, však nemusia spĺňať požiadavku 57 % uvedenú v prvom pododseku.
               2.   Od 1. januára 2014 predstavuje celková spotrebná daň z cigariet minimálne 60 % váženej priemernej maloobchodnej predajnej ceny cigariet uvedených do daňového voľného obehu. Bez ohľadu na váženú priemernú maloobchodnú predajnú cenu nesmie byť táto spotrebná daň nižšia ako 90 EUR na 1 000 cigariet.
               Členské štáty, ktoré na základe váženej priemernej maloobchodnej predajnej ceny uplatňujú spotrebnú daň vo výške minimálne 115 EUR na 1 000 cigariet, však nemusia spĺňať požiadavku 60 % uvedenú v prvom pododseku.
               Bulharsku, Estónsku, Grécku, Lotyšsku, Litve, Maďarsku, Poľsku a Rumunsku sa povoľuje uplatniť prechodné obdobie, ktoré potrvá do 31. decembra 2017, aby mohli splniť požiadavky ustanovené v prvom a druhom pododseku.
               3.   Vážená priemerná maloobchodná predajná cena sa vypočíta ako podiel celkovej hodnoty všetkých cigariet uvedených do daňového voľného obehu, stanovenej na základe maloobchodnej predajnej ceny vrátane všetkých daní, a celkového počtu cigariet uvedených do daňového voľného obehu. Stanovuje sa každý rok najneskôr do 1. marca na základe údajov týkajúcich sa všetkých takýchto uvedení pre spotrebu do daňového voľného obehu v predchádzajúcom kalendárnom roku.
               4.   Členské štáty postupne zvyšujú spotrebné dane, aby požiadavky uvedené v odseku 2 splnili v lehotách stanovených v uvedenom odseku.
               5.   Na účely výpočtu výšky celkovej spotrebnej dane uverejňuje Komisia raz ročne hodnotu eura v národných menách.
               Použijú sa výmenné kurzy, ktoré sú platné v prvý pracovný deň mesiaca október a uverejnené v Úradnom vestníku Európskej únie. Tieto výmenné kurzy sa uplatňujú od 1. januára nasledujúceho kalendárneho roka.
               6.   Členské štáty môžu pri ročnej úprave ustanovenej v odseku 5 zachovať platné sadzby spotrebnej dane, ak by prepočet sadzby spotrebnej dane vyjadrenej v eurách znamenal zvýšenie spotrebnej dane vyjadrenej v národnej mene o menej ako 5 % alebo o menej ako 5 EUR, podľa toho, ktoré z týchto zvýšení je nižšie.“

               2.

               Článok 2a sa nahrádza takto:
               „Článok 2a
               1.   Ak sa v členskom štáte zmení vážená priemerná maloobchodná predajná cena cigariet, na základe čoho klesne celková spotrebná daň pod úroveň uvedenú v článku 2 ods. 1 prvej vete alebo v článku 2 ods. 2 prvej vete, príslušný členský štát môže odložiť úpravu danej spotrebnej dane do 1. januára druhého roku, ktorý nasleduje po roku, v ktorom táto zmena nastala.
               2.   Ak členský štát zvýši sadzbu dane z pridanej hodnoty na cigarety, môže znížiť celkovú spotrebnú daň až na výšku, ktorá sa vyjadrená ako percento váženej priemernej maloobchodnej predajnej ceny rovná zvýšeniu sadzby dane z pridanej hodnoty takisto vyjadrenej ako percento váženej priemernej maloobchodnej predajnej ceny, aj keď takáto zmena spôsobí zníženie celkovej spotrebnej dane pod percentuálne úrovne váženej priemernej maloobchodnej predajnej ceny stanovené v článku 2 ods. 1 prvej vete alebo v článku 2 ods. 2 prvej vete.
               Členský štát však do 1. januára druhého roku, ktorý nasleduje po roku, v ktorom došlo k zníženiu, spotrebnú daň opäť zvýši minimálne na dané úrovne.“

               3.

               Článok 3 ods. 4 sa nahrádza takto:
               „4.   Odchylne od článku 2 môže Francúzsko naďalej uplatňovať v období od 1. januára 2010 do 31. decembra 2015 zníženú sadzbu spotrebnej dane z cigariet uvoľnených do daňového voľného obehu v departmentoch Korziky, a to až do ročnej kvóty 1 200 ton. Znížená sadzba je stanovená takto:

                           —

                           do 31. decembra 2012: minimálne 44 % z ceny cigariet v najpredávanejšej cenovej kategórii v týchto departmentoch,

                           —

                           od 1. januára 2013: minimálne 50 % z váženej priemernej maloobchodnej predajnej ceny cigariet uvoľnených do daňového voľného obehu. Bez ohľadu na váženú priemernú maloobchodnú predajnú cenu nesmie byť táto spotrebná daň nižšia ako 88 EUR na 1 000 cigariet,

                           —

                           od 1. januára 2015: minimálne 57 % z váženej priemernej maloobchodnej predajnej ceny cigariet uvoľnených do daňového voľného obehu. Bez ohľadu na váženú priemernú maloobchodnú predajnú cenu nesmie byť táto spotrebná daň nižšia ako 90 EUR na 1 000 cigariet.“

               4.

               Článok 4 sa nahrádza takto:
               „Článok 4
               1.   Komisia každé štyri roky predkladá Rade správu a podľa potreby návrh týkajúci sa sadzieb spotrebnej dane ustanovených v tejto smernici a štruktúry spotrebných daní vymedzenej v článku 16 smernice Rady 95/59/ES z 27. novembra 1995 o iných daniach, ktoré ovplyvňujú spotrebu vyrobeného tabaku, ako je daň z obratu (8).
               Komisia sa v správe okrem iného zaoberá správnym fungovaním vnútorného trhu, skutočnou hodnotou sadzieb spotrebnej dane a všeobecnými cieľmi stanovenými v zmluve.
               2.   Správa uvedená v odseku 1 sa opiera najmä o údaje poskytnuté členskými štátmi.
               3.   Zoznam štatistických údajov potrebných na vypracovanie správy okrem údajov týkajúcich sa jednotlivých fyzických osôb alebo právnických osôb určuje Komisia v súlade s postupom uvedeným v článku 43 smernice Rady 2008/118/ES zo 16. decembra 2008 o všeobecnom systéme spotrebných daní (9). Okrem údajov, ktoré majú členské štáty ihneď k dispozícii, obsahuje tento zoznam iba údaje, ktorých zber a zhromaždenie si nevyžadujú neúmerné administratívne zaťaženie zo strany členských štátov.
               4.   Ak by tieto údaje viedli k porušeniu obchodného, priemyselného alebo služobného tajomstva, Komisia ich nezverejní ani inak nesprístupní.

         Článok 2
   Smernica 92/80/EHS sa týmto mení a dopĺňa takto:

               1.

               V článku 3 ods. 1 sa dopĺňajú tieto pododseky:
               „Od 1. januára 2011 celková spotrebná daň (špecifická časť dane a/alebo percentuálna časť dane okrem DPH) z jemne rezaného tabaku na fajčenie určeného na vlastnoručné šúľanie cigariet predstavuje minimálne 40 % z váženej priemernej maloobchodnej predajnej ceny jemne rezaného tabaku na fajčenie určeného na vlastnoručné šúľanie cigariet uvedeného do daňového voľného obehu alebo minimálne 40 EUR na kilogram.
               Od 1. januára 2013 celková spotrebná daň (špecifická časť dane a/alebo percentuálna časť dane okrem DPH) z jemne rezaného tabaku na fajčenie určeného na vlastnoručné šúľanie cigariet predstavuje minimálne 43 % z váženej priemernej maloobchodnej predajnej ceny jemne rezaného tabaku na fajčenie určeného na vlastnoručné šúľanie cigariet uvedeného do daňového voľného obehu alebo minimálne 47 EUR na kilogram.
               Od 1. januára 2015 celková spotrebná daň (špecifická časť dane a/alebo percentuálna časť dane okrem DPH) z jemne rezaného tabaku na fajčenie určeného na vlastnoručné šúľanie cigariet predstavuje minimálne 46 % z váženej priemernej maloobchodnej predajnej ceny jemne rezaného tabaku na fajčenie určeného na vlastnoručné šúľanie cigariet uvedeného do daňového voľného obehu alebo minimálne 54 EUR na kilogram.
               Od 1. januára 2018 celková spotrebná daň (špecifická časť dane a/alebo percentuálna časť dane okrem DPH) z jemne rezaného tabaku na fajčenie určeného na vlastnoručné šúľanie cigariet predstavuje najmenej 48 % z váženej priemernej maloobchodnej predajnej ceny jemne rezaného tabaku na fajčenie určeného na vlastnoručné šúľanie cigariet uvedeného do daňového voľného obehu alebo minimálne 60 EUR na kilogram.
               Od 1. januára 2020 celková spotrebná daň (špecifická časť dane a/alebo percentuálna časť dane okrem DPH) z jemne rezaného tabaku na fajčenie určeného na vlastnoručné šúľanie cigariet predstavuje najmenej 50 % z váženej priemernej maloobchodnej predajnej ceny jemne rezaného tabaku na fajčenie určeného na vlastnoručné šúľanie cigariet uvedeného do daňového voľného obehu alebo minimálne 60 EUR na kilogram.
               Vážená priemerná maloobchodná predajná cena sa vypočíta ako podiel celkovej hodnoty jemne rezaného tabaku na fajčenie určeného na vlastnoručné šúľanie cigariet uvedeného do daňového voľného obehu, stanovenej na základe maloobchodnej predajnej ceny vrátane všetkých daní, a celkového množstva jemne rezaného tabaku na fajčenie určeného na vlastnoručné šúľanie cigariet uvedeného do daňového voľného obehu. Stanovuje sa každý rok najneskôr do 1. marca na základe údajov týkajúcich sa všetkých takýchto uvedení do daňového voľného obehu v predchádzajúcom kalendárnom roku.
               Od 1. januára 2011 zodpovedá celková spotrebná daň vyjadrená ako percento, ako suma na kilogram alebo pre daný počet kusov minimálne:

                           a)

                           v prípade cigár alebo cigaríl 5 % z maloobchodnej predajnej ceny vrátane všetkých daní alebo 12 EUR na 1 000 kusov alebo na kilogram;

                           b)

                           v prípade tabakov na fajčenie okrem jemne rezaného tabaku na fajčenie určeného na vlastnoručné šúľanie cigariet 20 % z maloobchodnej predajnej ceny vrátane všetkých daní alebo 22 EUR na kilogram.“

               2.

               Článok 3 ods. 4 sa nahrádza takto:
               „4.   Odchylne od odseku 1 môže Francúzsko naďalej uplatňovať v období od 1. januára 2010 do 31. decembra 2015 zníženú sadzbu spotrebnej dane z tabakových výrobkov okrem cigariet, ktoré sú uvoľnené do daňového voľného obehu v departmentoch Korziky. Znížená sadzba je stanovená takto:

                           a)

                           pre cigary a cigarily:
                           minimálne 10 % z maloobchodnej predajnej ceny vrátane všetkých daní;

                           b)

                           pre jemne rezaný tabak na fajčenie určený na vlastnoručné šúľanie cigariet:

                                       —

                                       do 31. decembra 2012 minimálne 27 % z maloobchodnej predajnej ceny vrátane všetkých daní,

                                       —

                                       od 1. januára 2013 minimálne 30 % z maloobchodnej predajnej ceny vrátane všetkých daní,

                                       —

                                       od 1. januára 2015 minimálne 35 % z maloobchodnej predajnej ceny vrátane všetkých daní;

                           c)

                           pre iný tabak na fajčenie:
                           minimálne 22 % z maloobchodnej predajnej ceny vrátane všetkých daní.“

               3.

               Článok 4 sa nahrádza takto:
               „Článok 4
               1.   Komisia každé štyri roky predkladá Rade správu a podľa potreby návrh týkajúci sa sadzieb a štruktúry spotrebnej dane stanovených v tejto smernici.
               Komisia sa v správe okrem iného zaoberá správnym fungovaním vnútorného trhu, skutočnou hodnotou sadzieb spotrebnej dane a všeobecnými cieľmi stanovenými v zmluve.
               2.   Správa uvedená v odseku 1 sa opiera najmä o údaje poskytnuté členskými štátmi.
               3.   Zoznam štatistických údajov potrebných na vypracovanie správy okrem údajov týkajúcich sa jednotlivých fyzických osôb alebo právnických osôb určuje Komisia v súlade s postupom uvedeným v článku 43 smernice Rady 2008/118/ES zo 16. decembra 2008 o všeobecnom systéme spotrebných daní (10). Okrem údajov, ktoré majú členské štáty ihneď k dispozícii, obsahuje tento zoznam iba údaje, ktorých zber a zhromaždenie si nevyžadujú neúmerné administratívne zaťaženie zo strany členských štátov.
               4.   Ak by tieto údaje viedli k porušeniu obchodného, priemyselného alebo služobného tajomstva, Komisia ich nezverejňuje, ani inak nesprístupňuje.

               4.

               Článok 5 ods. 1 sa nahrádza takto:
               „1.   Na účely výpočtu výšky celkovej spotrebnej dane uverejňuje Komisia raz ročne hodnotu eura v národných menách.
               Použijú sa výmenné kurzy, ktoré sú platné v prvý pracovný deň mesiaca október a uverejnené v Úradnom vestníku Európskej únie, pričom tieto výmenné kurzy sa uplatňujú od 1. januára nasledujúceho kalendárneho roka.“

         Článok 3
   Smernica 95/59/ES sa týmto mení a dopĺňa takto:

               1.

               Článok 3 sa nahrádza takto:
               „Článok 3
               1.   Pokiaľ sú na základe svojich vlastností a bežných spotrebiteľských očakávaní ako také vhodné a výhradne určené na fajčenie, považujú sa za cigary alebo cigarily:

                           a)

                           tabakové rolky s krycím listom z prírodného tabaku;

                           b)

                           tabakové rolky s náplňou, ktorú tvorí zmes z kúskov tabaku, nie však vlákna získané rezaním, a s krycím listom bežnej cigarovej farby z rekonštituovaného tabaku, ktorý pokrýva celý výrobok vrátane prípadného filtra, ale v prípade cigár so špičkou nie špičku, ak ich kusová hmotnosť bez filtra a bez špičky je najmenej 2,3 g a najviac 10 g a ich obvod okolo najmenej jednej tretiny dĺžky je 34 mm a viac.

                     2.   Odchylne od odseku 1 môžu Nemecko a Maďarsko naďalej uplatňovať do 31. decembra 2014 článok 3 smernice 95/59/ES zmenenej a doplnenej smernicou 2002/10/ES.“

               2.

               Článok 4 ods. 2 sa nahrádza takto:
               „2.   Tabaková rolka uvedená v odseku 1 sa na účely spotrebných daní považuje za dve cigarety, ak bez filtra alebo špičky má dĺžku viac ako 8 cm, najviac však 11 cm; za tri cigarety, ak bez filtra alebo špičky má dĺžku viac ako 11 cm, najviac však 14 cm, atď.“

               3.

               V článku 5 sa bod 2 nahrádza takto:

                           „2.

                           tabakový zvyšok upravený na drobný predaj, na ktorý sa nevzťahujú články 3 a 4 a ktorý sa dá fajčiť. Na účely tohto článku sa ‚tabakovým zvyškom‘ rozumejú zvyšky tabakových listov a vedľajšie produkty získané pri spracovaní tabaku alebo výrobe tabakových výrobkov.“

               4.

               Článok 6 sa mení a dopĺňa takto:

                           a)

                           v prvom odseku sa slová „jeden milimeter“ nahrádzajú výrazom „1,5 milimetra“;

                           b)

                           v druhom odseku sa slová „nad jeden milimeter“ nahrádzajú výrazom „1,5 milimetra alebo viac“.

               5.

               Článok 7 ods. 1 sa nahrádza takto:
               „1.   Výrobky, ktoré sa čiastočne skladajú z iných látok ako z tabaku, ale inak spĺňajú kritériá ustanovené v článku 3, sa považujú za cigary alebo cigarily.“

               6.

               Článok 8 ods. 4 sa nahrádza takto:
               „4.   Ak je to potrebné, spotrebná daň z cigariet môže zahŕňať minimálnu časť dane za predpokladu, že sa prísne dodržiava zmiešaná daňová štruktúra a rozsah špecifickej časti spotrebnej dane podľa článku 16.“

               7.

               Článok 16 sa nahrádza takto:
               „Článok 16
               1.   Percento špecifickej časti spotrebnej dane z výšky celkového daňového zaťaženia cigariet sa stanovuje vo vzťahu k váženej priemernej maloobchodnej predajnej cene.
               2.   Vážená priemerná maloobchodná predajná cena sa vypočíta ako podiel celkovej hodnoty všetkých cigariet uvedených do daňového voľného obehu, stanovenej na základe maloobchodnej predajnej ceny vrátane všetkých daní, a celkového počtu cigariet uvedených do daňového voľného obehu. Stanovuje sa každý rok najneskôr do 1. marca na základe údajov týkajúcich sa všetkých takýchto uvedení do daňového voľného obehu v predchádzajúcom kalendárnom roku.
               3.   Do 31. decembra 2013 špecifická časť spotrebnej dane nesmie byť menej ako 5 % a viac ako 76,5 % z výšky celkového daňového zaťaženia, ktoré je výsledkom súčtu:

                           a)

                           špecifickej časti spotrebnej dane;

                           b)

                           proporcionálnej časti spotrebnej dane a dane z pridanej hodnoty vyrubenej z váženej priemernej maloobchodnej predajnej ceny.

                     4.   Od 1. januára 2014 špecifická časť spotrebnej dane z cigariet nesmie byť menej ako 7,5 % a viac ako 76,5 % z výšky celkového daňového zaťaženia, ktoré je výsledkom súčtu:

                           a)

                           špecifickej časti spotrebnej dane;

                           b)

                           proporcionálnej časti spotrebnej dane a dane z pridanej hodnoty vyrubenej z váženej priemernej maloobchodnej predajnej ceny.

                     5.   Odchylne od odsekov 3 a 4, ak sa v členskom štáte zmení vážená priemerná maloobchodná predajná cena cigariet, na základe čoho klesne špecifická časť spotrebnej dane vyjadrená ako percento celkového daňového zaťaženia pod 5 % alebo 7,5 %, podľa tohto, ktoré z nich sa uplatňuje, alebo sa zvýši nad 76,5 % z celkového daňového zaťaženia, príslušný členský štát môže úpravu výšky špecifickej časti spotrebnej dane odložiť do 1. januára druhého roku, ktorý nasleduje po roku, v ktorom táto zmena nastala.
               6.   Bez ohľadu na článok 8 ods. 1 môžu členské štáty zo základu pre výpočet proporcionálnej spotrebnej dane z cigariet vylúčiť clo.
               7.   S výhradou odsekov 3, 4, 5 a 6 môžu členské štáty stanoviť minimálnu spotrebnú daň z cigariet.“

               8.

               Článok 17 sa vypúšťa.

         Článok 4
   Smernica 2008/118/ES sa týmto mení a dopĺňa takto:
   V článku 46 sa dopĺňa tento odsek:

      „3.   Bez toho, aby bol dotknutý článok 32, členské štáty, ktoré nie sú uvedené v článku 2 ods. 2 treťom pododseku smernice 92/79/EHS, pokiaľ ide o cigarety, ktoré sa môžu doviezť na ich územie bez dodatočnej platby spotrebnej dane, môžu uplatňovať od 1. januára 2014 kvantitatívne obmedzenie vo výške najmenej 300 kusov v prípade cigariet dovezených z členského štátu, ktorý v súlade s článkom 2 ods. 2 tretím poodsekom uvedenej smernice uplatňuje nižšie spotrebné dane ako sú dane vyplývajúce z uplatňovania ustanovení článku 2 ods. 2 prvého pododseku.
      Členské štáty uvedené v článku 2 ods. 2 treťom pododseku smernice 92/79/EHS, ktoré bez ohľadu na váženú priemernú maloobchodnú predajnú cenu uplatňujú spotrebnú daň minimálne vo výške 77 EUR na 1 000 cigariet, môžu od 1. januára 2014 uplatňovať kvantitatívne obmedzenie vo výške minimálne 300 kusov v prípade cigariet dovezených na ich územie bez dodatočnej platby spotrebnej dane z členského štátu, ktorý v súlade s článkom 2 ods. 2 tretím pododsekom uvedenej smernice uplatňuje nižšiu spotrebnú daň.
      Členské štáty, ktoré v súlade s prvým a druhým pododsekom tohto odseku uplatňujú kvantitatívne obmedzenie, informujú o tom Komisiu. Môžu vykonávať potrebné kontroly pod podmienkou, že sa týmito kontrolami nenaruší riadne fungovania vnútorného trhu.“

   Článok 5
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou s účinnosťou od 1. januára 2011, pokiaľ nie je v tejto smernici uvedené inak.
   Bezodkladne oznámia Komisii znenie týchto ustanovení. Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 6
   Táto smernica nadobúda účinnosť dňom jej uverejnenia v Úradnom vestníku Európskej únie.
   Článok 7
   Táto smernica je určená členským štátom.

      V Bruseli 16. februára 2010

            Za Radu

            predsednička

         E. SALGADO

      (1)  Stanovisko z 24. marca 2009 (zatiaľ neuverejnené v úradnom vestníku).

      (2)  Ú. v. EÚ C 228, 22.9.2009, s. 130.

      (3)  Ú. v. ES L 316, 31.10.1992, s. 8.

      (4)  Ú. v. ES L 316, 31.10.1992, s. 10.

      (5)  Ú. v. ES L 291, 6.12.1995, s. 40.

      (6)  Ú. v. EÚ C 321, 31.12.2003, s. 1.

      (7)  Ú. v. EÚ L 9, 14.1.2009, s. 12.

      (8)  Ú. v. ES L 291, 6.12.1995, s. 40.

      (9)  Ú. v. EÚ L 9, 14.1.2009, s. 12.“

      (10)  Ú. v. EÚ L 9, 14.1.2009, s. 12.“


title: Smernica Rady z 30.októbra 1979 o kvalite vôd mäkkýšov

text:
Dôležité právne oznámenie

|

31979L0923

Úradný vestník L 281 , 10/11/1979 S. 0047 - 0052 Fínske špeciálne vydanie: Kapitola 15 Zväzok 2 S. 0200  Grécke špeciálne vydanie: Kapitola 15 Zväzok 1 S. 0230  Švédske špeciálne vydanie: Kapitola 15 Zväzok 2 S. 0200  Španielske špeciálne vydanie: Kapitola 15 Zväzok 2 S. 0156  Portugalské špeciálne vydanie Kapitola 15 Zväzok 2 S. 0156

		Smernica Radyz 30. októbra 1979o kvalite vôd mäkkýšov(79/923/EHS)RADA EURÓPSKEHO SPOLOČENSTVA,so zreteľom na zmluvu o založení Európskeho hospodárskeho spoločenstva a najmä na jej články 100 a 235 uvedenej zmluvy,so zreteľom na návrh Rady [1],so zreteľom na stanovisko Zhromaždenia [2],so zreteľom na stanovisko Hospodárskeho a sociálneho výboru [3],keďže ochrana a zlepšenie prostredia si vyžadujú konkrétne opatrenia na ochranu vôd, vrátane vôd mäkkýšov, proti znečisteniu;keďže akčné programy Európskeho spoločenstva preživotné prostredie z rokov 1973 [4] a 1974 [5] zabezpečujú spoločný návrh kvalitatívnych cieľov stanovujúc rôzne požiadavky, ktoré musí životné prostredie spĺňať a medzi tým aj definíciu ukazovateľov pre vody, vrátane vôd mäkkýšov;keďže rozdiely v už platných ustanoveniach, alebo v pripravovaných rôznych členských štátov v súvislosti s požadovanou kvalitou vôd mäkkýšov, môžu vytvoriť nerovnaké podmienky hospodárskej súťaže a takto priamo vplývať na funkčnosť spoločného trhu; nakoľko právne predpisy v tejto oblasti majú byť aproximované v zmysle článku 100 zmluvy;nakoľko je nevyhnutné prepojiť túto aproximáciu právnych predpisov s činnosťou spoločenstva s cieľom dosiahnuť prostredníctvom široko koncipovaných opatrení jeden z cieľov spoločenstva na poli ochrany životného prostredia a zlepšenia kvality života; keďže určité právomoci, ktoré sú pre toto požadované neboli zabezpečené v zmluve, je nevyhnutné odvolať sa na článok 235 tejto zmluvy;keďže s cieľom dosiahnutia cieľov tejto smernice členské štáty určia vody, pre ktoré sa bude táto smernica vzťahovať a určia hraničné hodnoty zodpovedajúce určitým ukazovateľom; keďže takto určené vody budú musieť spĺňať tieto hodnoty do šiestich rokov od ich určenia;keďže určité prírodné okolnosti sú mimo kontroly členských štátov a v určitých prípadoch je preto nevyhnutné zabezpečiť možnosť odchýlenia sa od tejto smernice;keďže technický a vedecký pokrok môže spôsobiť nevyhnutné rýchle prijatie niektorých požiadaviek uvedených v prílohách; keďže s cieľom zjednodušenia zavedenia opatrení požadovaných pre tento cieľ sa ustanoví určitým postupom úzka spolupráca medzi členskými štátmi a Komisiou; keďže takáto spolupráca sa stanoví vo výbore pre prispôsobenie sa technickému a vedeckému pokroku, ktorý vznikol na základe článku 13 smernice Rady 78/659/EHS z 18.júla 1978 o kvalite sladkých vôd, ktoré potrebujú ochranu alebo zlepšenie, aby sa podporil život rýb [6]keďže smernica nemôže sama o sebe zaistiť ochranu spotrebiteľov výrobkov z mäkkýšov; keďže návrhy k tomuto záveru budú čoskoro predložené Komisiou,PRIJALA TÚTO SMERNICU:Článok 1Táto smernica upravuje kvalitu vôd mäkkýšov a je platná pre tie pobrežné a zmiešané sladko-slané vody, ktoré sú určené členskými štátmi ako tie, ktoré si vyžadujú ochranu alebo zlepšenie s cieľom podpory života a rastu mäkkýšov (mušle a jedlé mäkkýše) a takto prispievať k vyššej kvalite výrobkov z mäkkýšov, priamo konzumovateľných človekom.Článok 2Ukazovatele uplatňované na vody určené členskými štátmi, sú uvedené v prílohe.Článok 31. Členské štáty stanovia pre určené vody hodnoty ukazovateľov uvedených v prílohe až do tej miery, ako sú stanovené v stĺpci G alebo I. Musia vyhovovať poznámkam v oboch uvedených stĺpcoch.2. Členské štáty nestanovia hodnoty menej prísnejšie ako sú tie, ktoré sú uvedené v stĺpci I prílohy a budú sa snažiť dodržiavať hodnoty stĺpca G, berúc do úvahy zásady uvedené v článku 8.3. Pre vypúšťanie odpadových vôd spadajúce pod ukazovatele "organohalogénové látky" a "kovy", sú členskými štátmi stanovené emisné normy smernice Rady č.76/464/EHS zo 4.mája 1976 o znečistení spôsobenom určitými nebezpečnými látkami vypúšťanými do vodného prostredia spoločenstva [7]. Tieto sa uplatňujú zároveň s kvalitatívnymi cieľmi a záväzkami vyplývajúcimi z tejto smernice a zvlášť pre tie, ktoré sa dotýkajú odberu vzoriek.Článok 41. Členské štáty najprv do dvoch rokov od oznámenia tejto smernice určia vody mäkkýšov.2. Členské štáty môžu dodatočne vykonať ďalšie určenia.3. Členské štáty môžu opraviť určenie niektorých vôd následkom nepredpokladaných faktorov v čase určenia, berúc do úvahy zásady dané článkom 8.Článok 5Členské štáty zavedú programy zníženia znečistenia a zaistia to, že vybrané vody budú vyhovovať do 6 rokov od určenia podľa článku 4, hodnotám stanoveným členskými štátmi podľa článku 3, tak aj poznámkam, ktoré obsahujú stĺpce G a I prílohy.Článok 61. Na účely vykonania článku 5 určené vody sa považujú za vyhovujúce opatreniam tejto smernice, ak vzorky týchto vôd, odobraté minimálne tak často ako je stanovené v prílohe na rovnakom mieste odberu počas obdobia 12 mesiacov, ukážu, že sú vyhovujúce aj pre hodnoty členských štátov podľa článku 3 a aj pre poznámky uvedené v stĺpcoch G a I prílohy pokiaľ ide o:- 100 % vzoriek pre ukazovatele "organohalogénové látky" a "kovy";- 95 % vzoriek pre ukazovatele "slanosť" a "rozpustený kyslík"- 75 % vzoriek pre ostatné ukazovatele uvedené v prílohe.Ak, podľa článku 7 ods. 2, je frekvencia odberu vzoriek pre všetky ukazovatele v prílohe okrem "organohalogénových látok" a "kovov" nižšia ako tá, ktorá je uvedená v prílohe, tak vyššie uvedené hodnoty a poznámky musia byť splnené pre všetky vzorky.2. Prípady, v ktorých hodnoty stanovené členskými štátmi podľa článku 3, alebo podľa poznámok stĺpcov G a I prílohy nie sú rešpektované, nie sú vzaté do úvahy pri výpočte percenta uvedeného v odseku 1 v prípade, že sú výsledkom havárie.Článok 71. Príslušné orgány členských štátov vykonajú odber vzoriek, minimálna frekvencia ktorých je uvedená v prílohe.2. Ak príslušný orgán zaznamená značne vyššiu kvalitu určených vôd oproti tej, ktorá by vyplynula z uplatňovania stanovených hodnôt podľa článku 3 a poznámok uvedených v stĺpcoch G a I prílohy, môže byť frekvencia odberu vzorky znížená. Ak neexistuje nebezpečenstvo znečistenia a poškodenia kvality vôd, príslušný orgán môže rozhodnúť o tom, že nie je potrebný odber vzoriek.3. Ak odber vzoriek preukáže, že hodnota stanovená podľa článku 3 a poznámok uvedených v stĺpcoch G a I prílohy nie je splnená, tak príslušný orgán stanoví, či je to výsledok náhody, prírodného úkazu, alebo znečistenia a prijme odpovedajúce opatrenia.4. Presné miesto odberu, vzdialenosť tohoto miesta od najbližšieho miesta, kde sú znečisťujúce látky vypúšťané a hĺbka, z ktorej sa odoberajú vzorky, sú určené príslušným orgánom každého členského štátu zvlášť na základe lokálnych environmentálnych podmienok.5. Referenčné metódy analýzy, ktoré sa majú použiť na výpočet hodnoty príslušných ukazovateľov, sú stanovené v prílohe. Laboratória, ktoré používajú iné metódy, zabezpečia, že získané výsledky sú rovné alebo porovnateľné s tými, ktoré sú uvedené v prílohe.Článok 8Vykonávanie prijatých opatrení podľa tejto smernice nesmie v žiadnom prípade priamo alebo nepriamo viesť k zvýšeniu znečistenia pobrežných a zmiešaných vôd.Článok 9Členské štáty môžu kedykoľvek stanoviť prísnejšie hodnoty pre určené vody ako sú tie, ktoré sú uvedené v tejto smernici. Takisto môžu prijať opatrenia, ktoré sa vzťahujú k iným ukazovateľom, ako sú uvedené v tejto smernici.Článok 10Ak sú určené vody mäkkýšov v bezprostrednej blízkosti iného štátu, tak členské štáty navzájom prekonzultujú určenie rozloženia týchto vôd, na ktoré sa bude vzťahovať táto smernica a opatrenia budú určené spoločnými kvalitatívnymi cieľmi; tieto opatrenia sa určia po formálnej konzultácii každého dotknutého členského štátu. Komisia sa môže zúčastňovať týchto porád.Článok 11Členské štáty sa môžu odchýliť od tejto smernice v prípade výnimočného počasia alebo zemepisných podmienok.Článok 12Všetky dodatky, ktoré sú nevyhnutné pre prijatie technického a vedeckého pokroku hodnôt G pre ukazovatele a metódy analýz obsiahnutých v prílohe, prijme výbor podľa článku 13 smernice 78/659/EHS v súlade s postupom tam uvedeného článku 14.Článok 13S cieľom uplatňovania tejto smernice, členské štáty poskytnú Komisii nasledovné informácie:- Určené vody podľa článku 4 ods. 1 a 2 v súhrnnej forme,- Oprava určenia niektorých vôd podľa článku 4 ods. 3,- Navrhnuté opatrenia s cieľom stanovenia nových ukazovateľov v zmysle článku 9.Ak členský štát použije opatrenia článku 11, tak o tom upozorní Komisiu pričom uvedie dôvody a predpokladané obdobia.Všeobecnejšie, členský štát neskôr doručí Komisii odôvodnenú žiadosť so všetkými nevyhnutnými informáciami potrebnými pre uplatňovanie tejto smernice.Článok 141. Členský štát bude predkladať Komisii počas šiestich rokov na pravidelnej báze od počiatočného určenia v zmysle článku 4 ods. 1 podrobnú správu o určených vodách a ich základných vlastnostiach.2. Komisia zverejní získané informácie po predchádzajúcom súhlase členského štátu.Článok 151. Členské štáty uvedú do účinnosti zákony, iné právne predpisy a správne opatrenia nevyhnutné pre dosiahnutie súladu s touto smernicou do dvoch rokov od uverejnenia. Bezodkladne o tom informujú Komisiu.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 16Táto smernica je adresovaná členským štátomV Luxemburgu 30.októbra 1979Za RadupredsedaM. O'Kennedy[1] Ú. v. ES C 283, 30.11.1976, s. 3.[2] Ú. v. ES C 133, 6.6.1977, s. 48.[3] Ú. v. ES C 114, 11.5.1977, s. 29.[4] Ú. v. ES C 112, 20.12.1973, s. 3.[5] Ú. v. ES C 139, 13.6.1977, s. 3.[6] Ú. v. ES L 222, 14.8.1978, s. 1.;[7] Ú. v. ES L 129, 18.5.1976, s. 23.--------------------------------------------------PRÍLOHAKvalita vody mäkkýšovSkratky:G = smernýI = povinný| Vlastnosť | G | I | Referenčná metóda analýzy | Minimálna frekvencia odoberania vzorky a merania |1. | pH pH jednotka | | 7—9 | —ElektrometriaMeraná na mieste v čase odoberania vzorky | Štvrťročne |2. | TeplotaoC | Vypúšťaním zasiahnutá voda mäkkýšov nesmie zapríčiniť ohriatie ostatnej okolitej vody o viac ako 2oC | | —TermometriaMeraná na mieste v čase odoberania vzorky | Štvrťročne |3. | Zafarbenie (po filtrácii) mg Pt/l | | Vypúšťaním zasiahnutá voda mäkkýšov nesmie zapríčiniť zafarbenie vody po filtrácii o viac ako 10 mg Pt/l ostatnej nezasiahnutej vody. | —Filtrovanie cez 0,45μm membránuFotometrická metóda, použitím škály platina/kobalt | Štvrťročne |4. | Usadeniny mg/l | | Vypúšťaním zasiahnutá voda mäkkýšov nesmie spôsobiť usádzanie pevných látok o viac ako 30 % od ostatnej nezasiahnutej vody. | Filtrovanie cez 0,45μm membránu, sušenie pri 105oC a váženieOdstreďovanie (aspoň päť minút s priemerným zrýchlením z 2800 na 3200 g), sušenie pri 105oC a váženie | Štvrťročne |5. | Slanosť | 12 až 38 | ≤ 40%Vypúšťaním zasiahnutá voda mäkkýšov nesmie spôsobiť, aby jej slanosť vzrástla o viac ako 10 od ostatnej nezasiahnutej vody. | Konduktometria | Mesačne |6. | Nasýtenierozpust eným kyslíkom | ≥ 80 % | ≥ 70 %Ak niektoré jednotlivé meranie ukáže hodnotu nižšiu ako 70 %, tak sa meranie musí zopakovaťJednotlivé meranie nemôže ukazovať hodnotu menšiu ako 60 %, pokiaľ sa nevyskytli žiadne havarijné dôsledky pre vývoj vôd mäkkýšov | Winklerova metódaElektrochemická metóda | Mesačne s minimálne jednou vzorkou, ktorá predstavuje nízke hodnoty kyslíka v deň vzorkovania. Ak sa počas jedného dňa vyskytuje značná odchýlka hodnôt kyslíka, tak sa meranie uskutoční dvakrát za ten istý deň |7. | Ropné uhľovodíky | | Uhľovodíky nesmú byť prítomné vo vodách mäkkýšov v množstvách tak, aby: vytvárali viditeľný povlak na povrchu vody a/alebo ložisku mäkkýšovmali škodlivý vplyv na mäkkýše | — Vizuálna skúška | Štvrťročne |8. | Organohalo-génové látky | Koncentrácia každej látky v mäse mäkkýšov musí byť tak limitovaná, aby prispievala, v zmysle článku 1, k vysokej kvalite výrobkov z mäkkýšov | Koncentrácia každej látky vo vode mäkkýšov, alebo v mäse mäkkýšov nesmie dosiahnuť alebo prekročiť úroveň, ktorá by bola nebezpečná pre mäkkýše a larvy | — Plynová chromatografia po extrakcii vhodnými rozpúšťadlami a čistidlami | Polročne |Striebro | Ag |Arzén | As |Kadmium | Cd |Chróm | Cr |Meď | Cu |Ortuť | Hg |Nikel | Ni |Olovo | Pb |Zinok | Zn |mg/l | Koncentrácia každej látky v mäse mäkkýšov musí byť tak limitovaná, aby prispievala, v zmysle článku 1, k vysokej kvalite výrobkov z mäkkýšov | Koncentrácia každej látky vo vode mäkkýšov, alebo v mäse mäkkýšov nesmie prekročiť úroveň, ktorá by bola nebezpečná pre mäkkýše a ich larvy. Synergický efekt týchto kovov sa musí vziať do úvahy. | — Spektrometria atómovej absorpcie predchádzaná podľa potreby koncentráciou a/alebo extrakciou | Polročne |10. | Fekálne koliformné baktérie/100 ml | ≤ 300 v mäse mäkkýšov a medzichlopňovej tekutine [1] | | Metóda rozpustenia s fermentáciou v kvapalných látkach v aspoň troch skúmavkách s tromi roztokmi. Subkultúry pozitívnych skúmaviek na overovacie médium. Výpočet podľa MPN (najpravdepodobnejší počet). Inkubačná teplota 44oC ± 0.5oC | Štvrťročne |11. | Látky, ktoré vplývajú na chuť mäkkýšov | | Nižšia koncentrácia, ktorá by mohla oslabiť chuť mäkkýšov | Skúška mäkkýšov chuťou, pričom sa skúma prítomnosť jednej z látok | |12. | Saxitoxin (produkova-ný dinoflagelát-mi) | | | | |--------------------------------------------------